Diari Oficial de la Generalitat Valenciana


Sumari del DOGV 8473, del 28-01-2019 (2019/265)

RESOLUCIÓ de 8 de gener de 2019, de la Direcció General de Formació Professional i Ensenyaments de Règim Especial, per la qual s'ordena la baixa en el Registre de Centres Docents de la Comunitat Valenciana de l'Escola Privada de Música Esmar de Yátova.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8473

Data del DOGV
:   28-01-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/265


Data del document
:   08-01-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 8 de gener de 2019, de la Direcció General de Formació Professional i Ensenyaments de Règim Especial, per la qual s'ordena la baixa en el Registre de Centres Docents de la Comunitat Valenciana de l'Escola Privada de Música Esmar de Yátova. [2019/265]  
Vist l'informe emés per la Inspecció d'Educació sobre la inexistència d'activitat a l'Escola Privada de Música Esmar de Yátova, amb codi de centre 02756500, de conformitat amb els següents:  
  
  
Fets  
  
Primer  
El dia 10 de setembre de 2018, es va sol·licitar un informe a la Inspecció d'Educació per tal de verificar la inexistència d'activitat a l'Escola Privada de Música ESMAR de Yátova, amb codi de centre 22372498, la titular de la qual és la Fundació Desarroya Medio Rural de la Comunitat Valenciana.  
  
Segon  
El dia 15 de novembre de 2018, la Inspecció d'Educació informa que no existeix activitat en aquesta escola de música i que la seua titular, la Fundació Desarroya Medio Rural de la Comunitat Valenciana, ja no existeix, per la qual cosa proposa que es procedisca a la seua baixa d'ofici en el Registre de Centres Docents de la Comunitat Valenciana.  
  
Fonaments de dret  
1. Considerant la Resolució de 26 d'abril de 2016, del secretari autonòmic de Justícia, Administració Pública, Reformes Democràtiques i Llibertats Públiques de la Conselleria de Justícia, Administració Pública, Reformes Democràtiques i Llibertats Públiques, per la qual s'acorda inscriure en el Registre de Fundacions de la Comunitat Valenciana l'extinció i l'apertura del procediment de liquidació de la Fundació Desarroya Medio Rural de la Comunitat Valenciana.  
2. Considerant el que disposa l'article 17.2 del Decret 91/2013, de 5 de juliol, del Consell, pel qual es regulen les escoles de música de la Comunitat Valenciana.  
3. Considerant el que estableix l'Ordre 35/2017, de 10 d'agost, de la Conselleria d'Educació, Investigació, Cultura i Esport, per la qual s'estableix el procediment d'inscripció, modificació i baixa de les escoles de música, escoles de dansa i escoles de música i dansa en el Registre de Centres Docents de la Comunitat Valenciana.  
4. D'acord amb el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, on s'estableix que les competències en relació a les escoles de música, escoles de dansa i escoles de música i dansa, corresponen a la Direcció General de Formació Professional i Ensenyaments de Règim Especial.  
  
Així, en virtut dels antecedents de fet exposats, vists els preceptes legals i reglaments citats i la resta de pertinent aplicació, resolc:  
  
  
1. Ordenar la baixa d'ofici en el Registre de Centres Docents de la Comunitat Valenciana de l'Escola Privada de Música Esmar de Yátova, amb codi de centre 62580184, atés que s'ha acreditat la inexistència d'activitat en aquesta escola de música i l'extinció de la seua titular, la Fundació Desarroya Medio Rural de la Comunitat Valenciana.  
  
2. Publicar en el Diari Oficial de la Generalitat Valenciana la present resolució, de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques, atés que així ho aconsella l'interés públic en haver-se constatat la impossibilitat de notificació a la promotora d'aquest centre docent.  
  
  
Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació i Investigació, en el termini d'un mes a comptar des de l'endemà de la notificació, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 8 de gener de 2019.- La directora general de Formació Professional i Ensenyaments de Règim Especial: Marina Sánchez Costas.